8. 2. 89 De Europæiske Fællesskabers Tidende Nr. C 32/9 
Forslag til Rådets henstilling om forbud mod rygning på offentlige steder 
KOM(88) 674 endelig udg. 
(Forelagt af Kommissionen den 9. januar 1989) 
(89/C 32/16) 
RÅDET FOR DE EUROPÆISKE FÆLLESSKABER 
HENSTILLER — 
under henvisning til Traktaten om Oprettelse af Det 
Europæiske Økonomiske Fællesskab, 
under henvisning til Kommissionens udkast til henstil­
ling, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det Europæiske Råd fremhævede på mødet i Milano den 
28. og 29. juni 1985 betydningen af at opstille et euro­
pæisk handlingsprogram til bekæmpelse af kræft; 
Rådet og repræsentanterne for medlemsstaternes rege­
ringer, forsamlet i Rådet den 7. juli 1986 ('), fastsatte 
som målsætning for dette program at bidrage til at 
forbedre fællesskabsborgernes sundhed og livskvalitet 
ved at mindske antallet af kræfttilfælde, og det har med 
henblik herpå prioriteret bekæmpelse af tobaksmisbrug 
højt; 
ud over det fysiske ubehag og de gener, som tobaksrøg 
giver ikke-rygere, er der stor risiko for, at disse får 
lungekræft eller andre åndedrætssygdomme, når de ufri­
villigt udsættes for tobaksrøg, og som følge heraf har 
ikke-rygere ret til beskyttelse mod passiv rygning; 
(l) EFT nr. C 184 af 23. 7. 1986, s. 19. for at sikre ikke-rygeres ret til sundhedsbeskyttelse er det 
nødvendigt at forbyde rygning på offentlige steder i visse 
bygninger og i transportmidler; 
i betragtning af en del af befolkningens meget store 
tobaks afhængighed bør man fastsætte mulighed for 
rygning i en del af disse bygninger og transportmidler; 
det er nødvendigt, at den beskyttelse mod skadevirknin­
gerne af passiv rygning, som borgerne i visse medlems­
stater nyder godt af, kommer til at omfatte borgere i 
samtlige lande i Det Europæiske Fællesskab — 
TIL MEDLEMSSTATERNE: 
De i overensstemmelse med praksis og de særlige 
forhold, der måtte gøre sig gældende i deres land, fast­
sætter lovbestemmelser til gennemførelse af følgende 
foranstaltninger: 
1. Det forbydes at ryge på lukkede steder, der er 
bestemt til kollektiv brug, og som er en del af sådanne 
offentlige eller private bygninger, der er anført i bilag 
til dette udkast til henstilling. 
I disse bygninger bør der dog indrettes afgrænsede 
områder til rygere. 
Medlemsstaterne kan udvide listen over de i bilag 
anførte bygninger. 
2. Både i disse bygninger og på samtlige arbejdspladser 
må ikke-rygeres ret til at færdes i et sundt miljø gå 
forud for rygeres ret til at ryge, såfremt der måtte 
opstå konflikt herom. 
3. Rygeforbuddet skal ligeledes gælde samtlige offentlige 
transportmidler. 
4. Kommissionen underrettes hvert andet år om 
gennemførelsen af denne henstilling. 
Nr. C 32/10 De Europæiske Fællesskabers Tidende 8. 2. 89 
BILAG 
1. Bygninger, hvori der tilbydes offendige serviceydelser, gratis eller mod betaling. 
2. Bygninger, hvori syge eller ældre modtages eller behandles. 
3. Bygninger, hvori der gives præventiv eller helbredende lægebehandling. 
4. Skoler og andre bygninger, hvori børn og unge i den skolepligtige alder modtages, bor eller behandles. 
5. Bygninger, hvori der gives almen og erhvervsrettet uddannelse. 
6. Bygninger, hvori der opføres teater og holdes koncerter m.v. 
7. Bygninger, hvori der afholdes udstillinger. 
8. Bygninger og overdækkede steder, hvori der dyrkes sport. 
9. Metro- og jernbanestationer, havne og lufthavne.